เปิดใช้งานสายด่วนป่อเต็กตึ๊ง 1418
เพิ่มความรวดเร็วในการรับแจ้งเหตุฉุกเฉิน-อนาคตเตรียมเปิดแอปฯ,มูลนิธิป่อเต็กตึ๊งเปิดตัวสายด่วน 1418 เพิ่มความรวดเร็วในการเข้าช่วยเหลือประชาชนจากเหตุฉุกเฉินรับแจ้งเหตุสารพัดตั้งแต่อุบัติเหตุทางถนน จับงูเข้าบ้านยันภัยพิบัติทางธรรมชาติ ตลอด 24 ชม. คาดสามารถเพิ่มความช่วยเหลือประชาขนได้มากขึ้น แถมอนาคตเตรียมเปิดแอปพลิเคชันป่อเต็กตึ๊ง ตรวจสอบการช่วยเหลือ,ทั้งนี้ เมื่อวันที่ 16 ส.ค. ที่มูลนิธิป่อเต็กตึ๊ง นายวิเชียร เตชะไพบูลย์ ประธานกรรมการมูลนิธิป่อเต็กตึ๊ง กล่าวภายหลังเป็นประธานเปิดตัวสายด่วน 1418 ว่า ในแต่ละวันมีอุบัติเหตุเกิดขึ้นกว่า 3,000 ครั้ง มีผู้เสียชีวิตไม่น้อยกว่า 30 รายต่อวัน และจากประสบการณ์ 108 ปี ที่ให้การช่วยเหลือของมูลนิธิตระหนักว่าความเร็วในการเข้าถึงเหตุฉุกเฉินจะช่วยลดความสูญเสียที่อาจเกิดขึ้นแก่ชีวิตและทรัพย์สิน มูลนิธิจึงเปิดตัวสายด่วน 1418 จะเป็นอีกช่องทางหนึ่งที่จะช่วยเหลือผู้ประสบเหตุ,นายอรัญ เอี่ยมสุรีย์ ผู้ช่วยกรรมการเลขาธิการมูลนิธิ กล่าวว่า สายด่วนป่อเต็กตึ๊ง 1418 พัฒนาและปรับปรุงการสื่อสารจากศูนย์วิทยุกรุงเทพฯ ผ่านหมายเลข 0-2226-4444-8 รับแจ้งเหตุ ช่วยเหลือไม่เฉพาะเรื่องอุบัติเหตุ,การเจ็บป่วย รวมถึงการจับสัตว์เลื้อยคลาน การช่วยเหลือเด็กติดในรถ แหวนติดนิ้ว รวมถึงภัยพิบัติทางธรรมชาติ ทุกรูปแบบ มีเครือข่ายในการประสานงานตลอด 24 ชม. โดยทดลองมาระยะหนึ่ง มีสายโทร.แจ้งเฉลี่ย 100 รายต่อวัน คาดว่าจะเพิ่มเป็น 300-400 รายต่อวัน จึงต้องมีการปรับเครือข่ายให้สอดรับการให้บริการ ขณะนี้มีความพร้อมแล้วจึงเปิดให้บริการสายด่วน 1418 เต็มรูปแบบและในปี 2562 จะเปิดตัวแอปพลิเคชันป่อเต็กตึ๊ง เพื่อติดตามตรวจสอบการให้ความช่วยเหลือ เพื่อให้ประชาชนมีความอุ่นใจมากยิ่งขึ้น.
มูลนิธิป่อเต็กตึ๊งเปิดตัวสายด่วน 1418 เพิ่มความรวดเร็วในการเข้าช่วยเหลือประชาชนจากเหตุฉุกเฉินรับแจ้งเหตุสารพัด 
ป่อเต็กตึ๊ง,สายด่วน,สายด่วน 1418,มูลนิธิป่อเต็กตึ๊ง,รับแจ้งเหตุ,ข่าวทั่วไป